Anders Vinjar

Anders Vinjar (født 1963) er en norsk komponist.


== Utdannelse ==
Vinjar studerte etnomusikologi ved institutt for musikkvitenskap ved Universitetet i Oslo,.


== Kunstnerisk virke ==
Vinjar komponerer elektroakustisk musikk, verk for instrumenter og interaktiv elektronikk, musikk til dans, teater, interaktive web-prosjekter, musikkvideoer og installasjoner.
Han har samarbeidet med kunstnere og ensembler som SISU slagverksensemble, Audiorama, Hilde Torgersen, forfatteren Beate Grimsrud, Leif Inge (9 Beet Stretch), Njål Sparbo, slagverker Eirik Raude, Poing trio, CIKADA og Verdensteatret.
Viktige temaer i Vinjars arbeid er å undersøke det kreative potensial som kan finnes gjennom å arbeide direkte i programmeringsspråk.  Rommet - som kvalitet i all musikk, går igjen i Vinjars musikk. Stort, lite, tett på, langt unna, kunstig, naturlig - kvaliteter som fins i all lyd. Vha. 3D-teknikker som Ambisonics kan komponister utnytte dette kunstnerisk. Han var tidlig ute med å skape interaktiv kunst for internett, kunstverk som blir til gjennom publikums bruk av verket. Han undersøker koblinger mellom publikums opplevelse av musikk og kroppens fysiske forutsetninger.


== Musikkteknologi ==
Vinjars komposisjoner undersøker kreativt potensiale i kunstig intelligens og avanserte IT-teknikker, datastøttet komponering (CAAC) og digital signalbehandling (DSP). Han er aktiv i et internasjonalt miljø av utviklere av åpen kildekode programvare, programmerere og komponister fra Stanford og IRCAM, om utvikling av programvare for komposisjon (OM#, OpenMusic, Common Music), DSP/syntese (Snd, CLM, SuperCollider) og musikknotasjon (CMN, LilyPond). NOTAM og Bergen Senter for Elektronisk Kunst (BEK) har vært viktige partnere i Norge.
De delene av Vinjars arbeid innen forsking og utvikling av programvare som har almenn nytte, blir publisert og gjort tilgjenglig i form av åpen kildekode programmer og biblioteker til applikasjoner. Deler av arbeidet har blitt presentert i form av artikler, publikasjoner og foredrag ved konferanser som Linux Audio Conference og SMC samt i bokutgivelser.


== Formidling ==
Som del av sitt kreative arbeid er Vinjar en aktiv formidler. Sammen med kollega Natasha Barrett etablerte han ensemblet Electric Audio Unit (EAU), et ensemble som spesialiserer seg på profesjonell formidling av høyttaler-basert musikk, Ambisonics og annen musikk som stiller spesielle krav til teknologi under framføring. EAU framfører konserter, bestiller nye verk, og samarbeider med tett med kunstnere fra hele verden. EAU deltok i Nordisk kulturfonds «PULS»-prosjekt, et samarbeid mellom ensembler og kunstnere fra alle nordiske land.Gjennom forelesninger, workshops og seminarer om musikalsk programmering og datastøttet komponering, arbeider Vinjar med å øke kunnskapen og forståelsen av moderne musikkteknologi i Norge og internasjonalt.   Han har arbeidet som foreleser ved NMH, der han har hatt ansvar for kurs i datastøttet komponering for studenter i komposisjon.


== Verksliste ==

  Seven Blues, Elektroakustisk video, Binaural (2021)
  Forkastningar, Elektroakustisk video, binaural (2020)
  Fivrelda drøymer, Elektroakustisk, høyere ordens Ambisonics (2020)
  Più mosso, Guitar duo and live electronics (2020)
  Olea infinitas, Elektroakustisk, høyere ordens ambisonics (2019)
  The Music is the Wave, Elektroakustisk musikk (2019)
  Balansefuge, Acc., Db., A.Sax. (2017)
  Feberdigte, Elektroakustisk musikk, NKF 100 jubileum (2017)
  Le camere invisibili, Elektroakustisk, høyere ordens ambisonics (2016)
  I Dreamt I Dwelt in Marble Halls, Elektroakustisk, høyere ordens ambisonics (2015)
  Aria ex Aria, Elektroakustisk, høyere ordens ambisonics (2014)
  Triple Point, Ambisonics, elektroakustisk (2012)
  Modelling Musical Mechanics, Gitar, live elektronikk (2012)
  Mesa plana (foreløpig tittel), Pi, perc, fl, live elektronikk (2011)
  MOMBI 2010, live stream nettkunst (2010)
  One less than a Perfect Square, Elektroakustisk (2009)
  Det brukar gå bra, Filmmusikk (2009)
  Spor Stier Merker, Elektroakustisk (2008)
  Baobab Register, Elektroakustisk (2006)
  Om bading i Biscaya, Perkusjon, danser, live elektronikk (2006)
  Språkets hus, interaktiv installasjon (2005)
  Osh bazaar, Elektroakustisk (2004)
  PolyLogue, interaktiv webkunst (2002)
  Potential Music, Sopran, live elektronikk (2001)
  Régla-materialet, Live elektronikk installasjon (2000)
  +/- (Plus/Minus), Perc. trio, live elektronikk (1999)
  Ups-Downs-Ins-Outs vs. Popeyes, Elektroakustisk (1998)
  Parafrase «Lykkehjul», Elektroakustisk (1998)
  Parafrase «Solitaire», Elektroakustisk (1998)
  Lost Faces, Elektroakustisk (1998)
  OIOI, Elektroakustisk musikkvideo (1997)
  Transparence - Cohérence, Elektroakustisk (1997)
  Coil, Elektroakustisk (1996)
  Superstruktur for Sentralbadet, Lydbånd (1994)
  Sublimis Deus, Orgel og lydbånd (1994)
  Song Be, Elektroakustisk musikk og klaver (1994)
  Hvileskjær, Elektroakustisk musikk (1993)
  Oppspent line, Elektroakustisk musikk (1992)
  Adobe - OICS 1990, Elektroakustisk musikk, dans og skulptur (1990)


== Referanser ==


== Eksterne lenker ==
Anders Vinjar hjemmeside: https://www.avinjar.no
Anders Vinjar - IRCAM: https://www.ircam.fr/person/anders-vinjar-1/
Anders Vinjar - nasjonalbiblioteket: https://www.nb.no/noter/butikk/?_search=Vinjar
Anders Vinjar - framføringer registrert hos electroprésence: https://electropresence.com/en/bio/vinjar_an/anders-vinjar